wannaphong/clean_thaiwikipedia huggingface dataset:
# ช่างกฺวัน หว่านเอ๋อร์
ช่างกฺวัน หว่านเอ๋อร์ (ราว ค.ศ. 664Historical sources indicate that Shangguan Wan'er was an infant when her grandfather Shangguan Yi and father Shangguan Tingzhi were killed in the winter of 664, implying, but not establishing with certainty, that she was born in 664. See Old Book of Tang, vol. 51   and New Book of Tang, vol. 76.  – 21 กรกฎาคม ค.ศ. 710) เป็นสตรีชาวจีนสมัยราชวงศ์ถัง เมื่ออายุ 13 ปี ได้เป็นราชเลขาธิการของอู่ เจ๋อเทียน (武則天) มเหสีของจักรพรรดิถังเกาจง ครั้นอายุ 42 ปี ได้เป็นชายาของหลี่ เสี่ยน (李顯) โอรสของอู่ เจ๋อเทียน ผู้เสวยราชย์เป็นจักรพรรดิถังจงจง นางมีชื่อด้านกวี งานเขียน และการเมือง แต่ที่สุดถูกจับกุมเพราะมีส่วนแก่งแย่งในวังหลวง และถูกประหารชีวิตใน ค.ศ. 710"Far more influential in her day than any of these [ Xue Tao, Yu Xuanji, Li Ye], though barely two dozen of her poems are now preserved, was the elegant Shangguan Wan'er (ca. 664-710), granddaughter of the executed courtier and poet Shangguan Yi (?-665) who had paid the ultimate price for opposing empress Wu Zhao's (625-705) usurpation of imperial privileges." Kroll, Paul W. "The Life and Writings of Xu Hui (627-650), Worthy Consort, at the Early Tang Court" in Asia Major, Third Series, Vol. 22, No. 2 (2009), p. 35.
# พระคริสต์ลงกางเขน (บรอนซีโน)
ดูบทความหลักที่ พระคริสต์ลงกางเขน

พระคริสต์ลงกางเขน  เป็นภาพเขียนสีน้ำมันที่เขียนโดยบรอนซิโนจิตรกรสมัยเรอเนซองส์ชาวอิตาลี ที่เขียนเสร็จระหว่างปี ค.ศ. 1540  ถึงปี ค.ศ. 1545

ภาพลงชื่อ “OPERA DEL BRONZINO FIORENTINO” เดิมได้รับการจ้างให้เขียนสำหรับชาเปลของเอเลเนอร์แห่งโทเลโด (Eleonora of Toledo) ในวังเว็คคิโอ (Palazzo Vecchio) ในฟลอเรนซ์ แต่สามีโคสิโมที่ 1 เดอ เมดิชิมอบภาพเขียนเป็นของขวัญให้แก่คาร์ดินัลนิโคลัส แกรนเวลล์ (Nicolas Granvelle) ผู้เป็นองคมนตรีของจักรพรรดิชาร์ลส์ที่ 5เพื่อเพิ่มสัมพันธไมตรี เมื่อแกรนเวลล์เสียชีวิตในปี ค.ศ. 1551 ภาพก็ถูกนำไปตั้งที่ชาเปลในเบอซองซงเมืองเกิดของคาร์ดินัล เดิมภาพเขียนมีสองแผงประกบด้านซ้ายเป็นนักบุญจอห์นแบ็พทิสต์และนักบุญคอสมาสซึ่งปัจจุบันอยู่ที่พิพิธภัณฑ์จอห์น พอล เก็ตตี ด้านขวาสูญหายไป

“พระคริสต์ลงกางเขน” วางพระเยซูกลางภาพประคองโดยพระแม่มารีและนักบุญจอห์นอีแวนเจลิสและนักบุญแมรี แม็กดาเลน
# ซิมเพิลแพลน
ซิมเพิลแพลน  เป็นวงป็อปพังก์เฟรนช์แคนาเดียน จากมอนเทรียล ควิเบก พวกเขาออกผลงานสตูดิโออัลบั้ม 4 ชุด คือ  No Pads, No Helmets...Just Balls (2002), Still Not Getting Any... (2004), Simple Plan (2008) และ Get Your Heart On (2011) และยังออกผลงานอัลบั้มแสดงสด Live in Japan 2002 (2003) และ MTV Hard Rock Live (2005)
# สาร
สาร อาจหมายถึง
 สสาร วัตถุทางกายภาพ มีการเปลี่ยนสถานะ
 สารเคมี สสารที่ได้จากกระบวนการทางเคมี
 สารประกอบ สารเคมีที่เกิดจากการรวมตัวกันของธาตุเคมีต่างชนิด
 สารละลาย สสารชนิดหนึ่งที่ละลายอยู่ในสสารอีกชนิดหนึ่งเป็นเนื้อเดียวกัน
 สาร ความหมายเดียวกับ ข้อมูล ข้อความ เนื้อหา ในการสื่อสาร
 สารสนเทศ ข้อมูลที่ผ่านการเลือกสรรสำหรับการใช้งาน
# หลี่ ฝู่กั๋ว
หลี่ ฝู่กั๋ว (,704 - 12 พฤศจิกายน 762According to Tang Daizong's biography in the Old Book of Tang, Li was killed at night on the dingmao day in the 10th month of the 1st year of the Baoying era of Tang Suzong's/Daizong's reign. This date corresponds to 12 Nov 762 in the Gregorian calendar.(「(宝应元年十月)丁卯夜，盗杀李辅国于其第。」) Old Book of Tang, vol. 11.) หรือ หลี่ จิ้งจง (李靜忠) เป็นที่รู้จักในช่วง พ.ศ. 1300-1301 ในฐานะ หลี่ ฮู่กั๋ว (李護國) เป็นขันทีระหว่างรัชสมัย จักรพรรดิถังซู่จง (หลี่ เหิง) เขารับใช้ องค์ชายหลี่ เหิง เมื่อองค์ชายหลี่ เหิง ยังเป็นรัชทายาทภายใต้พระราชบิดาขององค์ชาย จักรพรรดิถังเสฺวียนจง และภายหลังสนับสนุนองค์ชายหลี่ เหิง ให้ขึ้นสืบราชบัลลังก์ระหว่าง กบฏอันลู่ซาน เมื่อพระราชอาณาจักรของ จักรพรรดิถังเสฺวียนจง เกิดความสับสน ภายหลังเขากลายเป็นผู้ทรงอำนาจ เป็นพันธมิตรกับ จักรพรรดินีจาง แต่แตกหักกับพระนางและปลงพระชนม์พระนาง ใน พ.ศ. 1305 เมื่อจักรพรรดิซู่จงเสด็จสวรรคต. เขากลายเป็นผู้ทรงอำนาจช่วงสั้น ๆ ในการบริหารราชการแผ่นดินของพระราชโอรสและผู้สืบราชบัลลังก์ของจักรพรรดิซู่จง จักรพรรดิถังไต้จง แต่ถูกปลดออกและถูกสังหารโดยมือสังหารที่ส่งมาโดยจักรพรรดิไต้จงในปีเดียวกันหลังจากนั้น
# หลี่ ฉุนซฺวี่
thumb
พระเจ้าจฺวังจงแห่งถังยุคหลัง (後唐莊宗; 2 ธันวาคม 885 – 15 มีนาคม 926) ชื่อตัวว่า หลี่ ฉุนซฺวี่ (李存朂, 李存勗 หรือ 李存勖) และชื่อรองว่า ย่าจึ (亞子) เป็นพระเจ้าแผ่นดินในราชวงศ์ถังยุคหลังสมัยห้าราชวงศ์สิบอาณาจักร อยู่ในสมบัติตั้งแต่ปี 923 ถึงปี 926

หลี่ ฉุนซฺวี่ เป็นบุตรของหลี่ เค่อย่ง (李克用) แม่ทัพราชวงศ์ถัง ต่อมา จู เวิน (朱溫) แม่ทัพอีกคนแห่งราชวงศ์ถัง โค่นราชวงศ์ถังแล้วตั้งราชวงศ์เหลียงยุคหลังขึ้น หลี่ ฉุนซฺวี่ จึงรวมกำลังมารบกับราชวงศ์เหลียงยุคหลังเพื่อกู้ราชวงศ์ถัง เขาทำตั้งราชวงศ์ถังขึ้นอีกครั้งซึ่งประวัติศาสร์เรียก ราชวงศ์ถังยุคหลัง แล้วตั้งตัวเป็นกษัตริย์ถัง หลี่ ฉุนซฺวี่ ครองสมบัติได้สามปี กัว ฉงเชียน (郭從謙) ข้าราชการของเขา ก็ก่อกบฏในปี 926 และหลี่ ฉุนซฺวี่ ตายในระหว่างสู้กับกบฏ หลี่ ซื่อหยวน ลูกบุญธรรมของ หลี่ ฉุนซฺวี่ จึงขึ้นเป็นกษัตริย์องค์ถัดมา
# ฌ็อง-โอกุสต์-ดอมีนิก แอ็งกร์
ฌ็อง-โอกุสต์-ดอมีนิก แอ็งกร์ (24 สิงหาคม ค.ศ. 1780 - 14 มกราคม ค.ศ. 1867) เป็นจิตรกรสมัยฟื้นฟูคลาสสิกชาวฝรั่งเศสในคริสต์ศตวรรษที่ 19 ผู้มีความเชี่ยวชาญทางการเขียนประวัติศาสตร์และภาพเหมือน

แอ็งกร์เกิดเมื่อวันที่ 24 สิงหาคม ค.ศ. 1780 ในจังหวัดตาร์เนการอน ประเทศฝรั่งเศส และเสียชีวิตเมื่อวันที่ 14 มกราคม ค.ศ. 1867 ที่ปารีส แอ็งกร์ถือว่าตนเองเป็นจิตรภาพประวัติศาสตร์ตามแบบนีกอลา ปูแซ็ง และฌัก-หลุยส์ ดาวิด (Jacques-Louis David) แต่ในบั้นปลายความสามารถในการเขียนภาพเหมือนภาพเหมือนทั้งภาพเขียนและการวาดเส้นเป็นสิ่งที่ทำให้แอ็งกร์เป็นที่รู้จัก

แอ็งกร์เป็นผู้ที่นับถือชื่นชมประวัติศาสตร์และเป็นผู้ที่พยายามพิทักษ์ความรู้แบบสถาบันต่อขบวนการลัทธิจินตนิยมที่กำลังคืบคลานเข้ามาที่นำโดยเออแฌน เดอลาครัว แอ็งกร์กล่าวสรรเสริญจิตรกรรมของจิตรกรสำคัญ ๆ ที่ผ่านมาเช่นราฟาเอล และประกาศตนว่าเป็นผู้รักษากฎเกณฑ์การวาดภาพที่สูงส่งเช่นนั้นและไม่ใช่เป็นผู้ “คิดค้น” วิธีใหม่Condon et al. 1983, p. 14. แต่อย่างไรก็ตามในความเห็นสมัยใหม่เห็นว่าแอ็งกร์และศิลปินฟื้นฟูคลาสสิกเป็นผู้ที่โอบอุ้มปรัชญาจินตนิยมของสมัยนั้นTurner 2000, p. 237. นอกจากนั้นการแสดงความบิดเบือนของรูปทรงและช่องว่างของแอ็งกร์เป็นแนวโน้มของของศิลปะสมัยใหม่ที่จะมาถึง
# รายพระนามจักรพรรดิราชวงศ์ฉิน
ราชวงศ์ฉิน ปกครองจีนระหว่าง 221 ปีก่อนคริสตกาล  – 207 ปีก่อนคริสตกาล

 พระนามแต่งตั้ง พระนามเดิม ปีครองราชย์(คริสต์ศักราช) Convention: "Qin" + posthumous name เจาเซียง (昭襄 Zhāoxiāng) อิ๋ง เจ๋อ (嬴則 Yíng Zé) หรือ อิ๋ง จี้ (嬴稷 Yíng Jì)  306 - 250 BC เซี่ยวเหวิน (孝文 Xiàowén) อิ๋ง จู้ (嬴柱 Yíng Zhù)  250 BC จวางเซียง (莊襄 Zhuāngxiāng) อิ๋ง จื๋อฉู่ (嬴子楚 Yíng Zǐchǔ)  249 - 247 BC สื่อ หวงตี้ (始皇帝 Shǐ Huángdì)  อิ๋ง เจิ้ง (嬴政 Yíng Zhèng) 246 - 210 BC เอ้อร์ซื่อ หวงตี้ (二世皇帝 Èrshì Huángdì) อิ๋ง หูไห้ (嬴胡亥 Yíng Húhài)  210 - 207 BC ฉินหวัง จื่ออิง (秦王子嬰 Qínwáng Zǐyīng)  อิ๋ง จื่ออิง (嬴子嬰 Yíng Zǐyīng) 207 BC

  
ฉ
# หลี่ ซื่อ-ยฺเหวียน
สมเด็จพระจักรพรรดิถังหมิงจง (唐明宗, ค.ศ. 867 - ค.ศ. 933) จักรพรรดิองค์ที่ 2 แห่งราชวงศ์โฮ่วถัง ทรงพระนามว่า หลี่ ซื่อ-ยฺเหวียน (李嗣源) ทรงเป็นบุตรชายบุญธรรมของหลี่เค่อย่ง ซึ่งเป็นพระบิดาของจักรพรรดิถังซวงจง

เมื่อจักรพรรดิถังซวงจงพระอนุชาสวรรคต ระหว่างเกิดกบฏของขุนนาง ข้าราชการ หลี่ ซื่อยฺเหวียนจึงนำกำลังเข้าปราบปรามจนเรียบร้อยและจึงขึ้นครองราชย์สืบต่อมา ทรงพระนามว่า จักรพรรดิถังหมิงจง เมื่อ ค.ศ. 926 (พ.ศ. 1469) ขณะพระชนม์ได้ 59 พรรษา

ทรงมีความสัมพันธ์ที่ดีกับ ชี่ตัน (ราชวงศ์เหลียว) เมื่อจักรพรรดิองค์ก่อนสวรรคต พระองค์จึงทรงส่งราชทูตไปแจ้งแก่ เย่ว์ลี่ อาเปาจี (จักรพรรดิเหลียวไท่จู่)

จักรพรรดิถังหมิงจง สวรรคตเมื่อ ค.ศ. 933 เมื่อพระชนม์ได้ 66 พรรษา ครองราชย์ได้เพียง 7 ปี
# จักรพรรดิเทออดอซิอุสที่ 1
จักรพรรดิเทออดอซิอุสที่ 1 หรือ จักรพรรดิเทออดอซิอุสมหาราช (11 มกราคม ค.ศ. 347 - 11 มกราคม ค.ศ. 395) เป็นจักรพรรดิโรมัน ครองราชย์ระหว่าง ค.ศ. 379 - 395 เป็นจักรพรรดิองค์สุดท้ายที่ปกครองทั้งจักรวรรดิโรมันตะวันตก และโรมันตะวันออก (จักรวรรดิไบแซนไทน์)
thumb|พระรูปปั้นของเทออดอซิอุส

เทออดอซิอุสที่ 1
หมวดหมู่:มหาราช
# ราชวงศ์ถังยุคหลัง
ราชวงศ์โฮ่วถัง (Later Tang Dynasty) (ค.ศ. 923 - 936) เป็นราชวงศ์ที่ 2 ในยุคห้าราชวงศ์และสิบอาณาจักร สถาปนาโดย
จักรพรรดิถังซวงจง (หลี่คุนซู) เมื่อ ค.ศ. 923 (พ.ศ. 1466) โดยราชวงศ์นี้มีอาณาเขตครอบคลุมดินแดนทางเหนือของจีนปัจจุบันทั้งหมด แต่ราชวงศ์นี้
ปกครองจีนเพียงแค่ 13 ปี  จักรพรรดิองค์สุดท้ายคือ จักรพรรดิถังโม่ตี้ (ค.ศ. 934 - 936) ได้เสียเอกราชแก่ราชวงศ์โฮ่วจิ้นในที่สุด
# หลี่ ฉงโฮ่ว
สมเด็จพระจักรพรรดิถังหมิน (ค.ศ. 933 - 934) จักรพรรดิองค์ที่ 3 แห่งราชวงศ์โฮ่วถัง ทรงพระนามเดิมว่า หลี่คงโหว เมื่อจักรพรรดิถังหมิงจง พระเชษฐาบุญธรรมสวรรคตลงในปี ค.ศ. 933(พ.ศ. 1476) พระองค์จึงขึ้นครองราชย์สืบต่อมา ทรงพระนามว่า จักรพรรดิถังหมิน

ทรงครองราชย์ได้เพียง 1 ปีพระราชอนุชาบุญธรรม หลี่คงเค่อ จึงขึ้นครองราชย์สืบต่อมาเป็นจักรพรรดิถังโม่ตี้
# จับเลี้ยง
จับเลี้ยง ("ของเย็นหลายอย่าง") เป็นเครื่องดื่มมีที่มาจากประเทศจีน เป็นเครื่องดื่มที่มีส่วนผสมได้ทั้งสมุนไพรไทยและจีน สามารถดื่มได้ทั้งร้อนและเย็น มีสรรพคุณป้องกันและบรรเทาอาการร้อนใน อาการทางระบบทางเดินอาหาร มีแผลในปาก ปากลิ้นเปื่อยมีฝ้า ขมคอ เจ็บคอ เสียงแหบ คอแห้ง ไอ ตาร้อนผ่าว ซึ่งอาจเกิดมาจากสภาวะขาดสมดุลอย่างเช่น นอนดึก พักผ่อนไม่พอ กินของทำให้ร้อน ของทอด หรือดื่มน้ำน้อย 

ส่วนประกอบของจับเลี้ยงที่เป็นสมุนไพรจีนมีคุณสมบัติเย็น เช่น เฉาก๊วย ดอกงิ้ว ใบบัว รากบัว หญ้าคา เมล็ดเพกา เก๊กฮวย โหล่เกง เทียงฮวยฮุ่ง แซตี่ แฮ่โกวเฉ่า หล่อฮังก๊วย ฯลฯ สูตรอาจจะมีการดัดแปลงแตกต่างกันไป
# รายพระนามพระมหากษัตริย์ราชวงศ์เซี่ย
ราชวงศ์เซี่ย ปกครองจีนระหว่าง 2100-1600 ปีก่อนคริสตกาล 

 พระนาม1 ลำดับ ครองราชย์นาน(ปี)2 จีนพินอิน มายส์เหสล์01 45 禹 อวี่ (Yǔ) also Yu the Great (大禹; Dàyǔ) 02 10 啟 ฉี่ (Qǐ)   03 29 太康 ไท่คัง (Tàikāng)   04 13 仲康 จ้งคัง (Zhòngkāng)   05 28 相 เซียง (Xiāng)   06 21 少康 เซ่าคัง (Shàokāng)   07 17 杼 จู้ (Zhù)   08 26 槐 ไหวย (Huái)   09 18 芒 หมาง (Máng)   10 16 泄 เซี่ย (Xiè)   11 59 不降 ปู้เจี้ยง (Bùjiàng)   12 21 扃 จียง (Jiōng)   13 21 廑 จิ่น (Jǐn) Guoyu: jǐn or jìn, putonghua: jǐn 14 31 孔甲 ขงเจี่ย (Kǒngjiǎ)   15 11 皋 เกา (Gāo)   16 11 發 ฟา (Fā)   17 52 桀 เจี๋ย (Jié) also Lu Gui (履癸 lǚ guǐ) 1 The reign name is sometimes preceded by the name of the dynasty, Xia (夏), for example Xia Yu (夏禹).2 Possible length of reign, in years.

  
ซ
# เชอรีล โครว์
เชอรีล ซูซานน์ โครว์  เกิดเมื่อวันที่ 11 กุมภาพันธ์ ค.ศ. 1962 เป็นนักร้อง นักแต่งเพลง นักดนตรี ชาวอเมริกัน แนวดนตรีของเธอผสมผสานเพลงร็อก เพลงคันทรี ป็อป และโฟล์ก เธอเคยได้รับรางวัลแกรมมี่มาแล้ว 9 รางวัล

เธอยังเคยแสดงร่วมกับเดอะโรลลิงสโตนส์ และเคยร้องคู่กับมิก แจ็กเกอร์The Rolling Stones live at the Oakland Arena, Oakland, CA, Nov. 12,  2002 by IORR Iorr.org Retrieved on 2007-11-25  ไมเคิล แจ็กสัน อีริก แคลปตัน และคิด ร็อก นอกจากนี้โครว์ยังเคยบันทึกเพลงในเพลงประกอบภาพยนตร์หลายเรื่องอย่างเช่น Cars, Erin Brockovich และ Tomorrow Never Dies และเรื่องอื่น ๆ
# ซากดึกดำบรรพ์ร่องรอย
ซากดึกดำบรรพ์ร่องรอย (trace fossils หรือ ichnofossils) เป็นหลักฐานทางธรณีวิทยาที่เกิดจากการกระทำของสิ่งมีชีวิต เช่น รูที่อยู่อาศัย รอยขุดคุ้ย รอยตีน และร่องรอยรากไม้ ทั้งนี้ ซากดึกดำบรรพ์ร่องรอยได้รวมถึงอินทรีย์วัตถุที่เกิดจากสิ่งมีชีวิต เช่น มูลสัตว์ (coprolites) และ สโตรมาโทไลต์ (stromatolites) อย่างไรก็ตาม โครงสร้างทางตะกอนวิทยา อย่างเช่น ร่องรอยที่เกิดจากการกลิ้งของเปลือกหอยตามพื้นท้องทะเลซึ่งไม่ได้เกิดจากพฤติกรรมของสิ่งมีชีวิต จึงไม่จัดให้เป็นซากดึกดำบรรพ์ร่องรอย 

การศึกษาร่องรอยเรียกว่า ร่องรอยวิทยา (ichnology) โดยวิชาที่ศึกษาซากดึกดำบรรพ์ร่องรอยเรียกว่า Paleoichnology และวิชาที่ศึกษาร่องรอยของสิ่งมีชีวิตในปัจจุบันเรียกว่า Neoichnology โดยการศึกษารูปร่างลักษณะของร่องรอยต่างๆโดยหวังที่จะทำให้ทราบถึงกิจกรรมที่เกิดจากสิ่งมีชีวิต ทั้งนี้สิ่งมีชีวิตต่างชนิดกันอาจทำให้เกิดร่องรอยที่คล้ายกันได้ การจำแนกซากดึกดำบรรพ์ร่องรอยจึงเป็นสิ่งยากและอาจแตกต่างไปจากการจำแนกทางอนุกรมวิธานของซากดึกดำบรรพ์ซากเหลือ (body fossils)

เอดอล์ฟ เซลาสเชอร์ (Adolf Seilacher) เป็นผู้ศึกษาและจำแนกชนิดของซากดึกดำบรรพ์ร่องรอย โดยเอดอล์ฟ เซลาสเชอร์ ได้สังเกตเห็นร่องรอยการกระทำของสัตว์ออกเป็น 5 กลุ่มตามพฤติกรรมของสัตว์ ดังนี้
 คิวบิชเนีย (Cubichnia) เป็นร่องรอยที่ปรากฏบนพื้นผิวที่อ่อนนุ่ม
 โดมิชเนีย (Domichnia) เป็นร่องรอยโครงสร้างที่อยู่อาศัยของสัตว์ เช่น รูที่อยู่อาศัย
 โฟดินิชเนีย(Fodinichnia) เป็นร่องรอยการหาอาหารของสัตว์ที่ปรากฏบนพื้นตะกอน
 แพสคิชเนีย (Pascichnia) เป็นร่องรอยการหาอาหารของสัตว์ที่ปรากฏบนพื้นตะกอน เฉพาะสัตว์เคี้ยวเอื้องกินหญ้าตามพื้นดินและได้ทิ้งร่องรอยไว้
 เรปิชเนีย (Repichnia) เป็นร่องรอยการเคลื่อนที่จากที่หนึ่งไปอีกที่หนึ่งของสัตว์ ปกติมักเป็นแนวเส้นตรงหรืออาจโค้งได้เล็กน้อย เช่นการเคลื่อนที่ของสัตว์ที่มีระยางเป็นข้อเป็นปล้อง (arthopod) และของสัตว์มีกระดูกสันหลัง
# โมเมนตัมเชิงมุม
ในทางฟิสิกส์ โมเมนตัมเชิงมุม   ของวัตถุรอบจุดกำเนิด คือ ปริมาณเวกเตอร์ที่แสดงถึงการหมุนของวัตถุ มีค่าเท่ากับมวลของวัตถุคูณกับผลคูณเชิงเวกเตอร์ของเวกเตอร์ตำแหน่งและเวกเตอร์ความเร็วAngular Momentum - from Eric Weisstein's World of Physics (หรือผลคูณระหว่างโมเมนต์ความเฉื่อยกับความเร็วเชิงมุม) 

โมเมนตัมเชิงมุมเป็นปริมาณอนุรักษ์ กล่าวคือมันจะมีค่าคงที่เสมอจนกว่าจะมีแรงบิดภายนอกมากระทำ คุณลักษณะการอนุรักษ์ของโมเมนตัมเชิงมุมช่วยอธิบายปรากฏการณ์ทางธรรมชาติหลายประการ

โมเมนตัมเชิงมุมนั้นเป็นผลระหว่างระยะห่างของวัตถุหรืออนุภาคกับแกนหมุน (r) คูณกับ โมเมนตัมเชิงเส้น (p)
# การรบจนตัวตาย
การรบจนตัวตาย  คือ ศัพท์ทางการทหารที่ใช้บรรยายถึงการรบที่ฝ่ายผู้ตั้งรับมีกำลังพลน้อยกว่าฝ่ายโจมตีเป็นจำนวนมาก ซึ่งทำให้กองกำลังฝ่ายตั้งรับได้รับความสูญเสียอย่างหนักหรือไม่ก็ถูกทำลายลงอย่างสิ้นเชิง แต่ก็สร้างความเสียหายให้แก่ฝ่ายผู้โจมตีอย่างหนักเช่นกัน

สถานการณ์ดังกล่าวสามารถเกิดขึ้นได้ในสองกรณี กล่าวคือ บางครั้งเป็นเพราะสภาพภูมิประเทศที่ไม่อำนวย หรือการขาดแคลนเสบียงอาหารหรือการสนับสนุน กองกำลังฝ่ายตั้งรับไม่สามารถถอยทัพได้โดยไม่ถูกทำลายทั้งหมดจากกองกำลังของฝ่ายศัตรู ในขณะที่อีกสถานการณ์หนึ่ง คือ กองกำลังดังกล่าวถูกบังคับให้ทำตามคำสั่งและไม่สามารถถอนกำลังออกจากพื้นที่ได้ แม้ว่าพวกเขาจะมีตัวเลือกก็ตาม ทั้งสองกรณี กองกำลังฝ่ายตั้งรับสามารถยอมจำนนต่อกองกำลังของฝ่ายศัตรูได้ แต่ว่าผู้บัญชาการระดับสูงกว่ากลับลงความเห็นว่าพวกเขายังสามารถ "ทำการรบต่อไปได้" และมีบางกรณีเช่นกันที่ทหารที่ยอมจำนนถูกสังหารโดยฝ่ายศัตรูอยู่ดี จึงทำให้การยอมสู้ต่อไปจะเป็นการดีกว่าในสถานการณ์เหล่านั้น รวมไปถึงในบางครั้ง การตัดสินใจดังกล่าวเป็นการตัดสินใจทางยุทธศาสตร์และความถูกต้อง อย่างเช่น ฝ่ายตั้งรับตัดสินใจว่าจะยอมสละชีพเพื่อความสำเร็จอันยิ่งใหญ่กว่า หรือไม่ก็คงการทัพของฝ่ายตนเองต่อไป
# อีวานที่ 3 แห่งรัสเซีย เจ้าชายแห่งมอสโก
อีวานที่ 3 วาซิลเยวิช (22 มกราคม ค.ศ. 1440 – 27 ตุลาคม ค.ศ. 1505) หรือ อีวานมหาราช เป็นเจ้าฟ้าเอกแห่งมอสโกและรัสเซียทั้งปวงใน ค.ศ. 1462 จนกระทั่งสวรรคตใน ค.ศ. 1505 อีวานดำรงตำแหน่งผู้ปกครองร่วมแและผู้สำเร็จราชการแผ่นดินแก่วาซีลีที่ 2 พระราชบิดาที่พระเนตรบอดก่อนขึ้นครองราชย์

พระองค์ขยายอาณาเขตดินแดนของพระองค์โดยการพิชิต การซื้อ การสืบทอด และการยึดที่ดินจากพระญาติในราชวงศ์ และวางรากฐานของรัฐรัสเซียที่รวมอำนาจไว้ที่ส่วนกลาง พระองค์ยังบูรณะเครมลินมอสโกและนำเข้าประมวลกฎหมายใหม่ อีวานได้รับเครดิตในการยุติความเป็นใหญ่ของชาวตาตาร์เหนือรัสเซีย ชัยชนะของพระองค์เหนือเกรตฮอร์ดใน ค.ศ. 1480 ฟื้นฟูความเป็นเอกราชอย่างเป็นทางการ

อีวานทรงเริ่มใช้พระอิสริยยศว่าซาร์ โดยทรงใช้พระนามนี้เป็นครั้งคราวจนกระทั่งราชวงศ์ฮาพส์บวร์คให้การรับรอง แม้จะทรงใช้พระนามนี้อย่างเป็นทางการในการติดต่อกับพระมหากษัตริย์พระองค์อื่น ๆ แต่ก็ทรงพอพระทัยกับการใช้พระนาม "เจ้าฟ้าเอก" อันเป็นพระอิสริยยศตามพระราชประเพณีในดินแดนของพระองค์
อีวานทรงทำให้อินทรีสองหัวเป็นตราแผ่นดินของรัสเซีย ทรงอภิเษกสมรสกับโซเฟีย ปาไลโอโลกินา และทรงรับแนวคิดว่า มอสโกเป็นโรมแห่งที่สาม การมีรัชสมัยนาน 43 ปีทำให้พระองค์เป็นกษัตริย์ผู้ครองราชย์นานเป็นอันดับ 2 ในประวัติศาสตร์รัสเซีย เป็นรองเพียงอีวานที่ 4 พระราชนัดดา

พระชนม์ชีพช่วงต้น
อีวาน วาซิลเยวิชเสด็จพระราชสมภพในวันที่ 22 มกราคม ค.ศ. 1440 จากพระบรมวงศานุวงศ์ของวาซีลีที่ 2 เจ้าฟ้าเอกแห่งมอสโก กับมาเรียแห่งบอรอฟสค์ พระธิดาในเจ้าชายประจำศักดินากับพระราชนัดดาของวลาดีมีร์ผู้กล้าหาญ

ครั้งแรกที่อีวานได้รับการแต่งตั้งเป็นรัชทายาทและเจ้าฟ้าเอกในสนธิสัญญาระหว่างพระราชบิดากับเจ้าชายรัสเซียองค์อื่น ๆ อยู่ในสนธิสัญญากับอีวาน วาซิลเยวิชแห่งซุซดัลที่มีอายุจาก ค.ศ. 1448 หรือ 1449

อีวานมีพระอนุชา/เชษฐา 4 พระองค์: ยูรี, อันเดรย์ โบลชอย ("คนใหญ่"), บอริส และอันเดรย์ เมนชอย ("คนเล็ก")

หมายเหตุ
# ตัวคูณกำลังรบ
ตัวคูณกำลังรบ  เป็นศัพท์ทางการทหารคำหนึ่ง ซึ่งหมายความถึงคุณสมบัติหรือข้อได้เปรียบซึ่งทำให้ฝ่ายหนึ่งมีประสิทธิภาพในการรบมากกว่าอีกฝ่ายหนึ่ง ทั้ง ๆ ที่มีกองกำลังในปริมาณที่ใกล้เคียงกันก็ตาม ส่วนตัวแปรกำลังรบ  หมายความถึงตัวแปรที่ทำให้ประสิทธิภาพการทำการรบเพิ่มขึ้นอย่างกะทันหัน 

ตัวแปรกำลังรบที่เป็นที่รู้จักกันโดยทั่วไป ประกอบด้วย:
 ขวัญกำลังใจ
 เทคโนโลยี
 สภาพภูมิประเทศ
 สภาพอากาศ
 ชั้นเชิง
 การฝึกฝนและประสบการณ์
 กองกำลังอันน่าเกรงขาม (Feared Units)
 การหลอกลวงและความเข้าใจผิด
# เจ้าจอมมารดาแพ ในรัชกาลที่ 4
เจ้าจอมมารดาแพ ธิดาพระสำราญหฤทัย (อ้าว ธรรมสโรช) และท้าวทรงกันดาร (สี) เป็นเจ้าจอมมารดาในพระบาทสมเด็จพระจอมเกล้าเจ้าอยู่หัว มีพระราชโอรสและพระราชธิดา รวมกัน 5 พระองค์คือ
พระเจ้าบรมวงศ์เธอ พระองค์เจ้ายิ่งเยาวลักษณ์ อรรคราชสุดา
พระเจ้าบรมวงศ์เธอ พระองค์เจ้าพักตร์พิมลพรรณ  
พระเจ้าบรมวงศ์เธอ กรมหลวงพรหมวรานุรักษ์ ทรงเป็นต้นราชสกุลเกษมสันต์
สมเด็จพระมหาสมณเจ้า กรมพระยาวชิรญาณวโรรส
พระเจ้าบรมวงศ์เธอ พระองค์เจ้าบรรจบเบญจมา

เจ้าจอมมารดาแพถึงแก่อสัญกรรมหลังจากให้ประสูติพระองค์เจ้าบัญจบเบญจมา เมื่อวันที่ 5 พฤศจิกายน พ.ศ. 2404 ที่มา ของตระกูล เกษมสันต์ และได้รับพระราชทานเพลิงศพ ณ วัดราชาธิวาส พระประวัติตรัสเล่า (๒)

อนึ่งเจ้าจอมมารดาแพ เป็นญาติกับเจ้าจอมมารดาอึ่ง ในรัชกาลที่ 3 ผู้เป็นมารดาของพระเจ้าบรมวงศ์เธอ กรมหลวงวรเสรฐสุดา

เจ้าจอมมารดาแพ เป็นผู้ที่รัชกาลที่ 5 นับถือเป็นแม่เลี้ยงแท้ เพราะเคยได้เลี้ยงมาเปมือนเป็นลูก ดังปรากฏในพระราชหัตถเลขาถึงสมเด็จพระมหาสมณเจ้า กรมพระยาวชิรญาณวโรรส เมื่อ วันพฤหัสบดี แรม 11 ค่ำ เดือน 5 ปีจอ จุลศักราช 1248 (พ.ศ. 2429) ว่า

"กราบทูล กรมหมื่นวชิรญาณวโรส พระองค์เจ้ายิ่งเยาวลักษณ์

แจ้งความแก่ พระองค์เจ้าภักตร์พิมลพรรณ กรมหมื่นพรหมวรานุรักษ์ พระองค์เจ้าบรรจบเบญจมา

ด้วยในการพระกุศลที่ทรงบำเพ็ญเวลาวันนี้เป็นส่วนอุทศให้แก่แม่แพซึ่งเป็นมารดาเลี้ยงของหม่อมฉันแท้ เพราะได้มีคุณอุปการบำรุงมาเหมือนบุตร หม่อมฉันยังระลึกได้เป็นนิตย์ ถึงเวลาที่หอบหิ้วของไปป้อนให้รับประทานในที่ต่าง ๆ ทุกข์ด้วยในเวลาหม่อมฉันมีความผิด ยินดีด้วย ในเวลาดี แลระลึกถึงเวลาที่หม่อมฉันตื่นขึ้นมามีน้ำตาอาบหน้าเมื่อได้ทราบข่าวว่าตาย ความจำได้อันนี้ปรากฏอยู่ในใจไม่ขาด แต่มิรู้ที่จะทดแทนคุณเฉพาะตัวได้ เพราะล่วงลับไปเสียช้านานมาแล้ว

บัดนี้เป็นโอกาสอันสมควรที่จะได้ทดแทนคุณตามที่จะทำได้ในเวลาเช่นนี้ หม่อมฉันจึงมีความยินดีอนุโมทนาในการพระกุศลที่ทรงทำในครั้งนี้ จัดได้ผ้าไตรเครื่องสังเคดพร้อมสำรับ ๑ ผ้าไตรเปล่า ๑๐ ไตร ผ้าขาวพับ ๒๐ พับถวาย ขอได้ทรงทำบุญอุทิศส่วนกุศลให้แก่แม่แพผู้มีคุณแก่หม่อมฉันนั้นด้วย แลได้จัดผ้าไตรเปล่า ๕ ไตร ผ้าขาว ๑๐ พับ ช่วยในการศพท้าวทรงกันดาร ผ้าไตรเปล่า ๔ ไตร ผ้าขาว ๑๐ พับ ช่วยในการศพลูกกรมหมื่นพรหมวรานุรักษ์ ขอได้ทรงรับไว้ทำบุญตามคารเถิด"https://digital.library.tu.ac.th/tu_dc/frontend/Info/item/dc:2745
# โดโรตาโบ
โดโรตาโบ  เป็นผีญี่ปุ่น มีเรื่องเล่ามาว่า เดิมทีวิญญาณตนนี้เคยเป็นชาวนาที่ยากจนแต่ว่าขยันขันแข็ง เกิดอยู่ในยุคข้าวยากหมากแพง และมีการเก็บภาษีอย่างไม่เป็นธรรมจากเจ้าเมือง ซึ่งเกษตรกรเหล่านี้ มักต้องแบกภาระทั้งหมด ชาวนาคนนี้พยายามเตรียมดินเพื่อทำการเพาะปลูก เขาไม่สนใจอะไรมากไปกว่าไร่นาของเขา ที่จะเจริญงอกงามได้ดีเพียงใด แต่ว่ายังไม่ทันได้ปลูกเขาก็ล้มป่วย         และเสียชีวิตลง ลูกชายของเขาเป็นคนเกียจคร้าน เอาแต่ดื่มเหล้า ไม่ยอมสานต่อการทำไร่นาที่พ่อรักมาก จึงได้ปล่อยทิ้งร้าง จนกระทั่งต้องขายที่ดินไป  วิญญาณพ่อที่ตายไปจึงไม่สงบ กลายเป็นโดโรตาโบ ซึ่งมีร่างกายเป็นโคลน ในวันที่มีแสงจันทร์ส่อง พวกชาวนาเสียงคร่ำครวญมากจากไร่นาไกล ๆ มันคือเสียงของโดโรตาโบต้องการที่ดินอันเป็นที่รักยิ่งของเขาคืน
# สงครามเบ็ดเสร็จ
สงครามเบ็ดเสร็จ  คือ ความขัดแย้งอันไร้ขอบเขตซึ่งประเทศคู่สงครามได้ทำการเรียกระดมทรัพยากรทั้งหมดเพื่อใช้ในการทำสงคราม ไม่ว่าจะเป็น ทรัพยากรมนุษย์ อุตสาหกรรม เกษตรกรรม การทหาร ธรรมชาติ เทคโนโลยีหรือปัจจัยอื่น ๆ ในความพยายามที่จะทำลายประเทศคู่สงครามอย่างสิ้นเชิง หรือทำลายความสามารถของอีกฝ่ายหนึ่งที่จะทำการรบต้านทานต่อไปอีก การทำสงครามเบ็ดเสร็จเคยถูกใช้ในการทำสงครามมานานหลายศตวรรษแล้ว ในการทำสงครามเบ็ดเสร็จ ความแตกต่างระหว่างทหารและพลเรือนมีน้อยมากเมื่อเทียบกับสงครามประเภทอื่น ๆ และมนุษย์ทุกคนจะถูกพิจารณาว่าเป็นส่วนหนึ่งของความพยายามในการทำสงครามของคู่สงคราม

 หนังสืออ่านเพิ่มเติม 

 David A. Bell. The First Total War: Napoleon's Europe and the Birth of Warfare as We Know It, (2007)
 Eric Markusen and David Kopf; The Holocaust and Strategic Bombing: Genocide and Total War in the Twentieth Century, (1995)
 Mark E. Neely Jr.; "Was the Civil War a Total War?" Civil War History, Vol. 50, 2004
 Daniel E. Sutherland and Grady McWhiney; The Emergence of Total War, (1998) US Civil War
# โรเบิร์ต แพลนต์
โรเบิร์ต แอนโธนี แพลนต์  เกิดเมื่อวันที่ 20 สิงหาคม ค.ศ. 1948 เป็นนักร้องเพลงร็อกและนักแต่งเพลง ชาวอังกฤษ มีชื่อเสียงโด่งดังจากการเป็นสมาชิกอดีตวงร็อก เลด เซพเพลิน ในฐานะนักร้องนำ เขายังประสบความสำเร็จในฐานะศิลปินเดี่ยวอีกด้วย อัลบั้มล่าสุดของเขา Raising Sand โปรดิวซ์โดย ที-โบน เบอร์เน็ตต์ ร่วมกับนักร้องแนวบลูกราสส์เสียงโซพราโน อลิสัน เคราส์ ก็ได้รับรางวัลแกรมมี่ ในปี 2009 ในสาขาบันทึกเสียงแห่งปี และอัลบั้มแห่งปี
# การสะท้อนแสงพร่า
การสะท้อนแสงพร่า (diffuse reflection) หมายถึงการที่แสงสะท้อนหรือกระทบตัวกลางที่มีพื้นผิวไม่เรียบ และกระจายทิศทางการสะท้อนหรือการนำแสง โดยไม่อิงกับแนวฉาก ทำให้วัตถุที่สะท้อนมีความสว่างเท่า ๆ โดยไม่ขึ้นกับทิศทางของผู้สังเกตเหมือนการสะท้อนแสงจัดจ้า เช่น การสะท้อนแบบ diffuse ของแป้ง หรือในการวิ่งผ่านการที่แสงวิ่งผ่านเทฟลอนหรือกระดาษ (diffuse transmission) โดยทั่วไปวัสดุจะสะท้อนแสงได้ทั้งแบบแสงจัดจ้า และแบบแสงพร่า ผสมกันในสัดส่วนต่าง ๆ กันไปตามชนิดของวัสดุ ซึ่งถ้าวัสดุสะท้อนแบบแสงพร่าทั้งหมด (ไม่มีแบบแสงจัดจ้าผสม) แสงสะท้อนจะกระจายทั่วครึ่งทรงกลมโดยรอบพื้นผิวนั้น (2π สเตอเรเดียน)
# การสะท้อนแสงจัดจ้า
การสะท้อนแสงจัดจ้า (specular reflection) เป็นลักษณะการสะท้อนแสงที่สมบูรณ์เช่นการสะท้อนของกระจกเงา หรืออาจหมายถึงการสะท้อนบางช่วงของสเปกตรัมที่มีลักษณะดังกล่าวก็ได้ โดยการสะท้อนแบบนี้จะแตกต่างจากการสะท้อนแสงพร่า ที่ความสว่างจะไม่ขึ้นกับมุมมอง เช่นถ้าเราเดินผ่านตัวถังรถยนต์ซึ่งมักใช้สีสะท้อนแสงเป็นเงาวาวแบบกระจกเงา เราจะเห็นแสงสะท้อนเปลี่ยนไปในแต่ละมุมมอง ต่างจากถนนคอนกรีตที่เป็นการสะท้อนแสงพร่ามากกว่าแบบกระจกเงา โดยเราจะเห็นพื้นผิวคอนกรีตเป็นสีเดิมไม่ว่าจะมองมาจากทิศทางใด

ในทางคอมพิวเตอร์กราฟิกส์สามมิตินิยมใช้แบบจำลองการสะท้อนแบบฟ็องเพื่อจำลองภาพสามมิติที่ประกอบไปด้วยส่วนสว่างจัดจ้าในการสะท้อนแสงจัดจ้าอย่างสมจริง
# เวย์ไห่
เวย์ไห่  เดิมเรียกว่า เวย์ไห่เว่ย์  เป็นนครระดับจังหวัดและเมืองท่าที่สำคัญทางตะวันออกสุดของมณฑลชานตง มีอาณาเขตทางทิศตะวันตกติดกับยานไถ และทิศตะวันออกติดกับทะเลเหลือง และเป็นนครของประเทศจีนที่ใกล้กับประเทศเกาหลีใต้มากที่สุด

จากการสำรวจสำมะโนประชากรปี 2010 เวย์ไห่มีประชากร 2,804,771 คน ในจำนวนนี้ มี 844,310 คนที่อาศัยอยู่ในตัวเมือง ซึ่งคือ เขตหฺวันชุ่ย แต่ปัจจุบันมีเขตเหวินเติงที่เป็นเขตเมืองขยายของเวย์ไห่ และยังมีนครหรงเฉิง ซึ่งเป็นนครระดับอำเภอที่อยู่ในเขตนครเวย์ไห่ เป็นอีกตัวเมืองหนึ่งที่มีผู้อยู่อาศัย 714,355 คน มีรถไฟใต้ดินที่อยู่ในแผน 4 สาย ระยะทาง  เพื่อเชื่อมเขตทั้งหมดของเวย์ไห่ โดยในระยะแรกมีแผนเปิดให้บริการสาย 1 และสาย 2 ปี 2025

ระหว่างปี 1898 ถึง 1930 ศูนย์กลางของเวย์ไห่ (ปัจจุบันคือเขตหฺวันชุ่ย) เป็นส่วนหนึ่งของดินแดนเช่าของอังกฤษที่มีชื่อว่า เวย์ไห่เว่ย์ โดยในช่วงเวลานั้น เมืองนี้เป็นรู้จักในชื่อ พอร์ตเอ็ดเวิร์ด มีฐานะเป็นเมืองหลวงของดินแดนเวย์ไห่เว่ย์

 เขตการปกครอง 
นครระดับจังหวัดเวย์ไห่แบ่งออกเป็น 4 เขตการปกครองระดับอำเภอ ได้แก่ 2 เขต และ 2 นครระดับอำเภอ

แผนที่ เขตการปกครองอักษรจีนพินอิน เขตหฺวันชุ่ย  Huáncuì Qū เขตเหวินเติง  Wéndēng Qū นครหรงเฉิง  Róngchéng Shì นครหรู่ชาน  Rǔshān Shì

เขตการปกครองระดับอำเภอเหล่านี้แบ่งออกเป็นเขตการปกครองระดับตำบลทั้งหมด 66 แห่ง ได้แก่ 52 เมือง และ 14 แขวง
# ลัทธิเค้าโครง
__NOTOC__
ลัทธิเค้าโครง อาจจะหมายถึง
 ศิลปะเค้าโครง ในทางศิลปะเชิงปรัชญา 
 ลัทธิเค้าโครงในความสัมพันธ์ระหว่างประเทศ
 สถาปัตยกรรมเค้าโครง ลักษณะแนวคิดสถาปัตยกรรมแนวใหม่ในรัสเซีย

hu:Konstruktivizmus
ro:Constructivism (dezambiguizare)
# อลังการศิลป์
อลังการศิลป์ หรือ ศิลปะตกแต่ง หรือ อาร์ตเดโค  เป็นขบวนการการออกแบบนานาชาติระหว่าง ค.ศ. 1925 ถึง ค.ศ. 1939 ที่มีผลต่อศิลปะการตกแต่งเช่น สถาปัตยกรรม การออกแบบภายใน และการออกแบบอุตสาหกรรม รวมทั้งทัศนศิลป์เช่นแฟชั่น, จิตรกรรม, เลขนศิลป์ (graphic arts) และภาพยนตร์ ขบวนการนี้เป็นการผสมผสานระหว่างลักษณะศิลปะกับขบวนการหลายแบบในต้นคริสต์ศตวรรษที่ 20 ซึ่งได้แก่ลัทธิคลาสสิกใหม่, ลัทธิเค้าโครง (Constructivism), ลัทธิบาศกนิยม, ลัทธิสมัยใหม่, นวศิลป์ และลัทธิอนาคตนิยม อลังการศิลป์นิยมกันอย่างสูงสุดในยุโรปและสหรัฐอเมริกาในสมัยรู้จักกันว่า "Roaring Twenties" และนิยมกันอย่างกว้างขวางในสหรัฐอเมริกาตลอดคริสต์ทศวรรษ 1930 แม้ว่าขบวนการออกแบบหลายขบวนการเริ่มจากความคิดทางการเมืองหรือทางปรัชญา แต่อลังการศิลป์มีรากมาจากการตกแต่งเท่านั้น ในขณะนั้นทัศนคติต่ออลังการศิลป์ถือกันว่าเป็นศิลปะของความหรู ความมีประโยชน์ทางการใช้สอย และความเป็นสมัยใหม่ 

ความนิยมในอลังการศิลป์เริ่มลดถอยลงในปลายคริสต์ทศวรรษ 1930 และต้นคริสต์ทศวรรษ 1940 และในที่สุดก็หมดความนิยมไปจนมาในคริสต์ทศวรรษ 1980 ก็เริ่มมีความนิยมกันขึ้นอีกครั้งหนึ่ง อลังการศิลป์มีอิทธิพลลึกซึ้งต่อขบวนการศิลปะหลายขบวนการต่อมาเช่นกลุ่มเมมฟิส (Memphis Group) และศิลปะประชานิยม (pop art) ตัวอย่างของงานยังเห็นได้ทั่วไปในเกือบทุกประเทศตั้งแต่สหรัฐอเมริกา, สหราชอาณาจักร, สเปน, คิวบา, ฟิลิปปินส์, โรมาเนีย และบราซิล ตัวอย่างที่เด่นยังเห็นได้จากสถาปัตยกรรมตามเมืองใหญ่ ๆ เช่นตามนครนิวยอร์ก อาทิ ตึกไครสเลอร์ที่ออกแบบโดยวิลเลียม แวน แอเลน (William Van Alen) และตึกเอ็มไพร์สเตต